Ստեփան Հովհաննիսյան (ֆուտբոլիստ)

**Ստեփան Իվանի Հովհաննիսյան** (), ռուս ֆուտբոլիստ, եզրային կիսապաշտպան, «Օրենբուրգ» ակումբի հարձակվող։

## Ակումբային կարիերա
Ֆուտբոլով սկսել է զբաղվել հայրենի Մեժդուրեչենսկում, տեղի Ա. Ի. Զինինի անվան մանկապատանեկան մարզադպրոցում։ 2012 թվականի հունիսին հրավեր է ստացել դիտման Մերձմոսկովյան «Մաստեր-Սատուրն» դպրոցում։ 2018 թվականին Մոսկվայի մարզի առաջնությունում մարզադպրոցների միջև 18 խաղում խփել է 31 գոլ: Իր նորամուտը անցկացրել է մեծահասակների մակարդակում՝ Ռուսաստանի 3-րդ դիվիզիոնում ՈՒՕՌ № 5-ի կազմում անցկացնելով 14 խաղ: 2019 թվականի ձմռանը  անցել է մարզումներ Մոսկվայի «Սպարտակ» երիտասարդական թիմի կազմում, իսկ 2019 թվականի փետրվարի 19-ին պայմանագիր է կնքել «կարմիր-սպիտակներ» ակումբի հետ:

«Սպարտակ» երիտասարդական թիմում իր նորամուտը նշել է 2019 թվականի փետրվարի 26-ին երիտասարդական առաջնության 2-րդ տուրի հետաձգված խաղում Մոսկվայի «Լոկոմոտիվ» ակումբի դեմ (0:2) հաշվով, փոխարինման դուրս գալով հանդիպման 54-րդ րոպեին։: «Երիտասարդական» ակումբում իր առաջին գոլը խփել է 2019 թվականի ապրիլի 24-ին երիտասարդական առաջնության 25-րդ տուրի՝ Տուլայի «Արսենալ» ակումբի դեմ խաղում  հանդիպման 47-րդ րոպեին (5:0) հաշվով: «Սպարտակ» ակումբի երիտասարդական կազմում անցկացրել է ընդհանուր 29 հանդիպում և խփել 7 գոլ։

2020 թվականի հունվարից Ռոման Պիլիպչուկի կողմից ներգրավվել է«Սպարտակ-2» ֆարմ-ակումբ։ 2020 թվականի մարտի 12-ին «Սպարտակ» ակումբի հետ երկարաձգել է պայմանագիրը մինչև 2024 թվականի ամառը: «Սպարտակ-2» ակումբում նորամուտը նշել է 2020 թվականի մարտի 15-ին ՖԱԼ առաջնության 27-րդ տուրի «Ենիսեյ» ակումբի դեմ խաղում (0:1) հաշվով, մեկնարկային կազմում դուրս գալով խաղադաշտ և անցկացնելով ամբողջ հանդիպումը: 2019-ից 2020 թվականների մրցաշրջանում անցկացրել է ընդամենը 2 հանդիպում, կորոնավիրուսային վարակի հետևանքով ՖՆԼ-ի առաջնության վաղաժամ ավարտի պատճառով։ Երկրորդ թիմի կազմում առաջին գոլը խփել է 2020 թվականի սեպտեմբերի 19-ին ՖՆԼ-ի 2020-ից 2021 թվականների առաջնության 10-րդ տուրի «Վելես» ակումբի դեմ խաղում (2:1) հաշվով՝ խաղի 55-րդ րոպեին Միխայիլ Իգնատովի փոխանցումից հետո:

2020 թվականի օգոստոսից հոկտեմբեր ամիսներին մասնակցել է 14 խաղի և խփել չորս գոլ 2020-ից 2021 թվականների ՖՆԼ առաջնությունում, որից հետո սկսել է ներգրավվել գլխավոր մարզիչ Դոմենիկո Տեդեսկոյի կողմից հիմնական թիմում։ 2020 թվականի հոկտեմբերի 17-ին իր նորամուտն է նշել Մոսկվայի «Սպարտակ» ակումբի հիմնական թիմում Ռուսաստանի առաջնության 11-րդ տուրի «Խիմկիի» դեմ խաղում (3:2) հաշվով, փոխարինման դուրս գալով խաղի 79-րդ րոպեին Ալեքսանդր Կոկորինի փոխարեն:

2022 թվականի հունիսի 29-ին վարձավճարով տեղափոխվել է «Օրենբուրգ» ակումբ մինչև 2022-ից 2023 թվականների մրցաշրջանի ավարտը՝ հետագայում գնելու իրավունքով: Առաջնաելույթ է ունեցել ակումբի կազմում 2022 թվականի հուլիսի 16-ին Ռուսաստանի առաջնության 1-ին տուրի «Կռիլյա Սովետով» ակումբի դեմ խաղում (2:4) հաշվով, մեկնարկային կազմում: «Օրենբուրգ» ակումբի կազմում առաջին գոլը խփել է 2022 թվականի հոկտեմբերի 19-ին Ռուսաստանի գավաթի խմբային փուլի 4-րդ տուրի «Ախմատ» ակումբի դեմ խաղում (4:2) հաշվով՝ աչքի ընկնելով հանդիպման 31-րդ րոպեին: Ռուսաստանի առաջնությունում իր առաջին գոլը  խփել է 2023 թվականի ապրիլի 30-ին՝ 25-րդ տուրի «Պարի ՆՆ» ակումբիի դեմ խաղում (1:0) հաշվով, աչքի ընկնելով հանդիպման 79-րդ րոպեին Լուկաս Վերայի փոխանցումից հետո: 2022-ից 2023 թվականների մրցաշրջանի ավարտից հետո «Օրենբուրգ» ակումբը «Սպարտակ» ակումբից գնել է ֆուտբոլիստի իրավունքները:

2023-ից 2024 թվականների մրցաշրջանում առաջին գոլը  խփել է 2023 թվականի օգոստոսի 9-ին Ռուսաստանի գավաթի խմբային փուլի 2-րդ տուրի «Սոչի» ակումբի դեմ խաղում (2:0) հաշվով՝ աչքի ընկնելով հանդիպման 25-րդ րոպեին Թոմաս Մուրոյի փոխանցումից հետո: 2023 թվականի դեկտեմբերի 3-ին ՌՊԼ-ում 17-րդ տուրում գոլ խփեց «Կրասնոդար» ակումբի դարպասին (1:2) հաշվով, աչքի ընկնելով 51-րդ րոպեին Լուկաս Վերայի փոխանցումից հետո:

## Կարիերա հավաքականում
2018 թվականի հունվարին Միխայիլ Պոլիշկիսի կողմից առաջին անգամ հրավիրվել է Ռուսաստանի մինչև 17 տարեկանների հավաքական, որի կազմում անցկացրել է 4 հանդիպում։ 2019 թվականի մայիսին Ալեքսանդր Կերժակովի կողմից հրավիրվել է Ռուսաստանի մինչև 18 տարեկանների հավաքական, որի կազմում անցկացրել է 9 հանդիպում և խփել 1 գոլ։ 2019 թվականի սեպտեմբերին հրավիրվել է Ռուսաստանի մինչև 19 տարեկանների հավաքական, որի կազմում անցկացրել է 8 հանդիպում։ 2021 թվականի մայիսի 11-ին Միխայիլ Գալակտիոնովի գլխավորությամբ առաջին անգամ հրավիրվել է Ռուսաստանի երիտասարդական հավաքական: Դեբյուտել է երիտասարդական հավաքականում 2021 թվականի հունիսի 3-ին Բուլղարիայի երիտասարդական հավաքականի դեմ ընկերական խաղում (1:0) հաշվով, փոխարինման դուրս գալով խաղի 60-րդ րոպեին Միխայիլ Իգնատովի փոխարեն:

2023 թվականի սեպտեմբերի 7-ին նորամուտը նշել է Ռուսաստանի հավաքականում Եգիպտոսի օլիմպիական հավաքականի դեմ ընկերական խաղում (1:1) հաշվով, որում նա նաև գոլ է խփել:

## Վիճակագրություն
*2023 թվականի հոկտեմբերի 22-ի դրությամբ*

## Ծանոթագրություններ

Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ֆուտբոլի կիսապաշտպաններ